Хабаров ладор

**Хаба́ров ладор** () — веськӧтлан юкӧт Рочмуын, Роч Федерация . Пырӧ Ылісь Асыввыв федерал кытшӧ.

Канкарыс – Хабаров, кытӧн 2009' годӧ олӧмась 578,6 сюрс морт. Быдсӧн ладорас отирыс олӧны миллионся унажык, но оліссезлӧн лыдыс пыр чинӧ.

Хабаров ладорыс – Рочмуас ыжда сьӧрті нёльӧт регион, этія рангын сія сулалӧ Тюмень лапӧв да Иркут лапӧв коласын. 
 
Роччез локтӧмась эна муэзӧ XVII вексянь да сэсся дыр вермасьӧмась китайсакӧт, кӧдналісь мырддьӧмась амурсайся муэз 1858' годӧ. Вӧлі аркмӧтӧмӧсь Амур лапӧв да Саридздын лапӧв. 1920'-1923' годдэзӧ муыс вӧлі с.ш. Ылісь Асыввыв республикаын, сыбӧрын Ылісь Асыввыв ладорын.

Хабаров ладорыс аркмис 1938' октяб 20' лунӧ, Ылісь Асыввыв ладорсӧ кыкӧ янсӧтікӧ (мӧд торыс – Саридздын ладор). Медодз Хабаров ладорыс вӧлі тӧдчӧмӧн ыджытжык, сэсся сыись сьӧрсьӧн-бӧрсьӧн торйӧтӧмась мукӧд муэз.
 

## География
Хабаров ладӧр куйлӧ Азияын, Роч Ылісь Асыввылын, Амур ю , Оката да Ниппон саридззез вадӧр пӧлӧн. 

Мувывторыс босьтӧ Роч муись 4,5 %, этӧ лоӧ 788 600 км². Ладорыс нюжалӧ   1 800 км,   — 125—750 км ылына.

Ордчӧн Хабаров ладорыскӧт куйлӧны: ойвылын — Якутму да Магадан лапӧв, рытвылын — Асъюралан Еврей лапӧв да Амур лапӧв, а сідзжӧ Китай отир республика, лунвылас — Саридздын ладор.

Ойвыв-асыввывсянь да асыввывсянь Хабаров ладорсӧ миськалӧ Оката саридз, лунвыв-асыввывсяняс — Ниппон саридз. Асыввылас куйлӧ Сахалин , кӧда торйӧтӧм Хабаров ладорсянь Тотара да Невельскӧй . 

Хабаров ладорас лыддиссьӧны кынымкӧ ді, медся гырисьӧсь — Шантар муэз. Вадӧр визьыс быдӧссӧ — матӧ 2 500 км кузя, діэскӧт кӧ лыддьыны — 3 390 км кузя.

Медыджыт керӧс массиввез — Сихотэ Алинь, Сунтар Хаята, Джугджур, Бурея, Дуссэ Алинь, Ям Алинь. Медджуджыт йылыс — Берилл керӧс (2933 м), медлажмытыс — саридз вевдӧрын. 

## Отир
Медваж оліссез Хабаров ладорын — тунгус-манджур группаись отир: нанайез, наниэз, негдыэз, удэгеэз, ороччез, эвеннэз да эвенкиэз.

2002' годӧ отир лыддикӧ Хабаров ладорын адззисьӧмась 1 436 570 морт, ныись 694 210 айморт да 742 360 инька (лӧсялӧ 48,3 % да 51,7 %). Рочмуись унажык регионнэзся Хабаров ладорыс буржыка карсялӧм, 2002' во кежӧ кар кодь олан пункттэзын олӧмась 80,4 %, грезддэзын — 19,6 %. Хабаров — регионас медыджыт кар, кытӧн олӧ 583 сюрс морт (2002). Ыждаыс сьӧрті мӧд места босьтӧ Комсомольскӧй-на-Амуре, оліссес 281 035 морт. Ладорись 5 мӧдік карыс учӧтӧсь, а ӧтікыс — шӧрӧт ыжда.

Йӧзыслӧн шӧрӧт тшӧкыта 1,8 морт/км² гӧгӧр, ладорись ойвывся да шӧрӧт районнэзас сія не унажык 0,1—0,2 морт/км², эта лыдпасыс меддорись ойвылас кодь жӧ. Но лунвыласжык, буражык зорӧтӧм районнэзын отир олӧны топытжыка — 1-сянь 6 &nbsp;мортӧдз/км².

### Чужанвуж сьӧрті тэчас ([[2002]])
* Роччез — 1 290 264 (89,82 %)
* Украинса — 48 622 (3,38 %)
* Нанайез — 10 993 (0,77 %)
* Тотара — 10 972 (0,76 %)
* Корейса — 9 519 (0,66 %)
* Беларуссэз — 8 840 (0,62 %)
* Эвенкиэз — 4 533 (0,32 %)
* Азербайджанса — 4 463 (0,31 %)
* Ханнез — 3 815
* Мордваэз — 3 399
* Немеччез — 3 166
* Наниэз — 2 718
* Армяннэз — 2 669
* Нивххез — 2 452
* Еврейез — 2 370
* Чувашшез — 2 225
* Башкыррез — 1 458
* Якуттэз — 1 454
* Молдаваннэз — 1 360
* Эвеннэз — 1 272
* Узбекез — 1 257
* Чиганнэз — 770
* Удэгеэз — 613
* Негдыэз — 505
* Ороччез — 426
* Удӧэз — 3
* Эзӧ висьталӧ чужанвужнысӧ — 3 521 (0,25 %)

Отирыс Хабаров ладорас пыр чинӧ, мыля ваясьӧны этшажык нежели кулӧны. 

## Янсалӧм

## История

## Веськӧтлан

## Культура